FTE ลั่นรายได้ปี 61 โต 20% เล็งขยายฐานลูกค้าภาครัฐ-เอกชนเต็มสูบ
FTE ลั่นรายได้ปี 61 โต 20% เล็งขยายฐานลูกค้าภาครัฐ-เอกชนเต็มสูบ พร้อมเดินหน้าขยายบริการครอบคลุมทั่วโลก-ตลาด CLMV
25 ม.ค. 2561

บริษัท ไฟร์เทรดเอ็นจิเนียริ่ง จำกัด (มหาชน) หรือ FTE เปิดเผยว่า บริษัทตั้งเป้าหมายรายได้ปีนี้โตไม่ต่ำกว่า 20% หรืออยู่ที่ประมาณ 1,150 ล้านบาท โดยมีสัดส่วนมาจากงานจำหน่ายอุปกรณ์ดับเพลิง 65% งานรับเหมาติดตั้งระบบดับเพลิง 35%
นอกจากนี้ ยังวางเป้าหมายในช่วง 3 ปีนี้ (ปี 61-63) จะมีรายได้จะเติบโตต่อเนื่องไม่ต่ำกว่าปีละ 20%
อีกทั้ง ปัจจุบันบริษัทมีมูลค่างานในมือ (backlog) จำนวน 380 ล้านบาท และจะรักษาอัตรากำไรสุทธิในระดับ 12-13% ซึ่งบริษัทมีแผนขยายฐานลูกค้างานรับเหมาติดตั้งระบบดับเพลิงครบวงจรทั้งภาครัฐและเอกชน พร้อมทั้งเปิดสาขาระยองภายในเดือน มี.ค.61 เพื่อบุกตลาดภาคตะวันออก รวมทั้งเตรียมแผนรุกขยายบริการครอบคลุมทั่วประเทศและตลาด CLMV